**สรุปผลการประชุม ก.ท.**

**ครั้งที่ 10/๒๕63**

**เมื่อวันที่ 24 ธันวาคม 2563 เวลา 13.00 น.**

………………………..

 1. ซักซ้อมแนวทางปฏิบัติตามประกาศ ก.ท. เรื่อง มาตรฐานทั่วไปเกี่ยวกับโครงสร้างส่วนราชการและระดับตำแหน่งของเทศบาล (ฉบับที่ 2) พ.ศ. 2563 (เพิ่มเติม)

 - เห็นชอบให้แก้ไขข้อความในข้อ 11.5 ของประกาศคณะกรรมการกลางพนักงานเทศบาล เรื่อง มาตรฐานทั่วไปเกี่ยวกับโครงสร้างส่วนราชการและระดับตำแหน่งของเทศบาล (ฉบับที่ 2) พ.ศ. 2563 ลงวันที่ 14 กุมภาพันธ์ พ.ศ. 2563 เป็น “งบเพื่อการพัฒนา หมายถึง เทศบาลตรารายจ่าย เพื่อการลงทุน ตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น งบประมาณ เพื่อการพัฒนาด้านบุคลากร ด้านการพัฒนาคุณภาพชีวิต เด็ก สตรี ผู้สูงอายุ อาหารเสริมนม อาหารกลางวัน งบอุดหนุนเกี่ยวกับกิจการไฟฟ้า ประปา หรือด้านการศึกษา หรืองบเพื่อการพัฒนาอื่นที่ ก.ท. เห็นชอบ โดยสำนักงาน ก.ท. แจ้งเป็นหนังสือ ในปีที่ผ่านมามีสัดส่วนไม่ต่ำกว่าร้อยละ 20 ของงบประมาณรายจ่ายประจำปีและฉบับเพิ่มเติม (ถ้ามี)”

 2. หารือการนับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการ เลื่อนระดับสูงขึ้น

 - เห็นชอบให้นับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการ เลื่อนระดับสูงขึ้น จำนวน 2 ราย ดังนี้

1. นางปรมาภรณ์ พรสี่

2. นายคุณากร คงยก

 3. ขอให้เพิกถอนมติ ก.ท.จ.สุพรรณบุรี ในการประชุมครั้งที่ ๔/๒๕๖๒ เมื่อวันที่ ๒๔ เมษายน ๒๕๖๓

 - เมื่อคณะกรรมการ ป.ป.ช. ไม่ได้เริ่มทำการไต่สวนและไม่ได้มีคำสั่งคณะอนุกรรมการไต่สวนข้อเท็จจริงภายในหนึ่งร้อยแปดสิบวันนับแต่วันที่นาง พ. ออกจากราชการ แม้ต่อมาคณะกรรมการ ป.ป.ช. จะมีมติว่านาง พ. กระทำผิดวินัยอย่างร้ายแรงในฐานความผิดที่อยู่ในอำนาจการไต่สวนของคณะกรรมการ ป.ป.ช. นายกเทศมนตรีเมือง ส. ก็ไม่อาจพิจารณาโทษทางวินัยนาง พ. ได้ ทั้งนี้ ตามนัยความเห็นคณะกรรมการกฤษฎีกา เรื่องเสร็จที่ ๑๓๖๒/๒๕๕๖ เรื่องเสร็จที่ ๕๖๖/๒๕๕๓ และเรื่องเสร็จที่ ๓๔๑/๒๕๖๓ ประกอบมติคณะรัฐมนตรี เมื่อวันที่ ๒๘ กุมภาพันธ์ ๒๔๘๕ และเทียบเคียงตามนัยมติ ก.ท. ในการประชุมครั้งที่ ๕/๒๕๖๐ เมื่อวันที่ ๒๒ มิถุนายน ๒๕๖๐, ครั้งที่ ๑๐/๒๕๖๐ เมื่อวันที่ ๒๓ พฤศจิกายน ๒๕๖๐ และครั้งที่ ๓/๒๕๖๓ เมื่อวันที่ ๒๘ พฤษภาคม ๒๕๖๓ เมื่อนาง พ. ได้มีหนังสือถึงนายกเทศมนตรีเมือง ส. และ ก.ท.จ.สุพรรณบุรี เพื่อขอให้พิจารณาทบทวนเรื่องดังกล่าว และเรื่องอยู่ในระหว่างการพิจารณาดำเนินการของ ก.ท.จ.สุพรรณบุรี จึงให้แจ้งความเห็นของ ก.ท. ให้ประธาน ก.ท.จ.สุพรรณบุรี เพื่อนำเสนอ ก.ท.จ.สุพรรณบุรี ในฐานะที่เป็นคณะกรรมการที่รับผิดชอบเรื่องการบริหารงานบุคคลของพนักงานเทศบาลใน จ.สุพรรณบุรี เพื่อประกอบการพิจารณาตามอำนาจหน้าที่ต่อไป

-2-

 4. การพิจารณาคุณสมบัติผู้ผ่านการสรรหาพนักงานส่วนท้องถิ่นให้ดำรงตำแหน่งสายงานผู้บริหาร

- ประกาศคณะอนุกรรมการสรรหาพนักงานส่วนท้องถิ่นให้ดำรงตำแหน่งสายงานผู้บริหาร เรื่อง รับสมัครสรรหาพนักงานส่วนท้องถิ่นให้ดำรงตำแหน่งสายงานผู้บริหาร ลงวันที่ 1๕ พฤศจิกายน 2562 ได้กำหนดคุณสมบัติของผู้ที่สมัครเข้ารับการสรรหา ในข้อ ๒.๒.1 โดยอ้างถึงรายละเอียดตามเอกสาร หมายเลข ๔ ดังนั้น กลุ่มผู้ร้องจำนวน ๒๑ ราย ซึ่งได้ผ่านการสรรหาตามเกณฑ์ที่กำหนดโดยชอบ อย่างไรก็ตามการบรรจุและแต่งตั้งนั้นต้องเป็นไปตามประกาศ ก.ท. และ ก.อบต. เรื่อง มาตรฐานทั่วไปเกี่ยวกับการจัดทำมาตรฐานกำหนดตำแหน่งพนักงานส่วนท้องถิ่น พ.ศ. ๒๕๕๘ ลงวันที่ 27 พฤศจิกายน 2558 ข้อ ๖ แห่งประกาศดังกล่าว เมื่อกลุ่มผู้ร้องมีคุณสมบัติไม่ครบถ้วนตามข้อ ๖ แห่งประกาศ ก.จ. ก.ท. และ ก.อบต. เรื่อง มาตรฐานทั่วไปเกี่ยวกับการจัดทำมาตรฐานกำหนดตำแหน่งพนักงานส่วนท้องถิ่น พ.ศ. ๒๕๕๘ ลงวันที่ 27 พฤศจิกายน 2558 จึงยังไม่อาจแต่งตั้งให้ดำรงตำแหน่งได้จนกว่าจะมีคุณสมบัติครบถ้วนตามข้อ 6 ของประกาศ ก.ท. และ ก.อบต. เรื่อง มาตรฐานทั่วไปเกี่ยวกับการจัดทำมาตรฐานกำหนดตำแหน่งข้าราชการและพนักงานส่วนท้องถิ่น พ.ศ. ๒๕๕๘ ลงวันที่ 27 พฤศจิกายน 2558 สำหรับผู้ที่มีระยะเวลาการดำรงตำแหน่งครบถ้วนแล้วให้องค์กรปกครองส่วนท้องถิ่น โดยความเห็นชอบของ ก.ท.จ. หรือ ก.อบต.จังหวัด แล้วแต่กรณี แต่งตั้งให้ดำรงตำแหน่งที่ผ่านการสรรหาตั้งแต่วันที่มีคุณสมบัติครบถ้วนแต่ไม่ก่อนวันที่ 1 กรกฎาคม 2563 กรณีผู้ที่ยังไม่มีคุณสมบัติครบถ้วนตามข้อ 6 แห่งประกาศดังกล่าว ให้ไปรักษาการในตำแหน่งที่ผ่านการสรรหา โดยจะแต่งตั้งให้ดำรงตำแหน่งที่ผ่านการสรรหาไม่ก่อนวันที่มีคุณสมบัติครบถ้วน โดยเทียบเคียงตามคำพิพากษาศาลปกครองสูงสุด คดีหมายเลขแดงที่ อบ. 261/2562 ลงวันที่ 23 ธันวาคม 2562 ประกอบกับคำพิพากษาศาลปกครองสูงสุดคดีหมายเลขแดงที่ อ.219/2559 ลงวันที่ 5 กุมภาพันธ์ 2559 และบันทึกคณะกรรมการวิธีปฏิบัติราชการทางปกครอง เรื่องเสร็จที่ 253/2560

...............................................**..........................**

**สรุปผลการประชุม ก.อบต.**

**ครั้งที่ 10/๒๕63**

**เมื่อวันที่ 24 ธันวาคม 2563 เวลา 13.30 น.**

………………………..

 1. การพิจารณาคุณสมบัติผู้ผ่านการสรรหาพนักงานส่วนท้องถิ่นให้ดำรงตำแหน่งสายงานผู้บริหาร

 - ประกาศคณะอนุกรรมการสรรหาพนักงานส่วนท้องถิ่นให้ดำรงตำแหน่งสายงานผู้บริหาร เรื่อง รับสมัครสรรหาพนักงานส่วนท้องถิ่นให้ดำรงตำแหน่งสายงานผู้บริหาร ลงวันที่ 1๕ พฤศจิกายน 2562 ได้กำหนดคุณสมบัติของผู้ที่สมัครเข้ารับการสรรหา ในข้อ ๒.๒.1 โดยอ้างถึงรายละเอียดตามเอกสาร หมายเลข ๔ ดังนั้น กลุ่มผู้ร้องจำนวน ๒๑ ราย ซึ่งได้ผ่านการสรรหาตามเกณฑ์ที่กำหนดโดยชอบ อย่างไรก็ตามการบรรจุและแต่งตั้งนั้นต้องเป็นไปตามประกาศ ก.ท. และ ก.อบต. เรื่อง มาตรฐานทั่วไปเกี่ยวกับการจัดทำมาตรฐานกำหนดตำแหน่งพนักงานส่วนท้องถิ่น พ.ศ. ๒๕๕๘ ลงวันที่ 27 พฤศจิกายน 2558 ข้อ ๖ แห่งประกาศดังกล่าว เมื่อกลุ่มผู้ร้องมีคุณสมบัติไม่ครบถ้วนตามข้อ ๖ แห่งประกาศ ก.จ. ก.ท. และ ก.อบต. เรื่อง มาตรฐานทั่วไปเกี่ยวกับการจัดทำมาตรฐานกำหนดตำแหน่งพนักงานส่วนท้องถิ่น พ.ศ. ๒๕๕๘ ลงวันที่ 27 พฤศจิกายน 2558 จึงยังไม่อาจแต่งตั้งให้ดำรงตำแหน่งได้จนกว่าจะมีคุณสมบัติครบถ้วนตามข้อ 6 ของประกาศ ก.ท. และ ก.อบต. เรื่อง มาตรฐานทั่วไปเกี่ยวกับการจัดทำมาตรฐานกำหนดตำแหน่งข้าราชการและพนักงานส่วนท้องถิ่น พ.ศ. ๒๕๕๘ ลงวันที่ 27 พฤศจิกายน 2558 สำหรับผู้ที่มีระยะเวลาการดำรงตำแหน่งครบถ้วนแล้วให้องค์กรปกครองส่วนท้องถิ่น โดยความเห็นชอบของ ก.ท.จ. หรือ ก.อบต.จังหวัด แล้วแต่กรณี แต่งตั้งให้ดำรงตำแหน่งที่ผ่านการสรรหาตั้งแต่วันที่มีคุณสมบัติครบถ้วนแต่ไม่ก่อนวันที่ 1 กรกฎาคม 2563 กรณีผู้ที่ยังไม่มีคุณสมบัติครบถ้วนตามข้อ 6 แห่งประกาศดังกล่าว ให้ไปรักษาการในตำแหน่งที่ผ่านการสรรหา โดยจะแต่งตั้งให้ดำรงตำแหน่งที่ผ่านการสรรหาไม่ก่อนวันที่มีคุณสมบัติครบถ้วน โดยเทียบเคียงตามคำพิพากษาศาลปกครองสูงสุด คดีหมายเลขแดงที่ อบ. 261/2562 ลงวันที่ 23 ธันวาคม 2562 ประกอบกับคำพิพากษาศาลปกครองสูงสุดคดีหมายเลขแดงที่ อ.219/2559 ลงวันที่ 5 กุมภาพันธ์ 2559 และบันทึกคณะกรรมการวิธีปฏิบัติราชการทางปกครอง เรื่องเสร็จที่ 253/2560

 2. การคัดเลือกผู้แทนคณะกรรมการกลางพนักงานส่วนตำบล (ก.อบต.) ในคณะกรรมการมาตรฐานการบริหารงานบุคคลส่วนท้องถิ่น (ก.ถ.)

 - มติ ก.อบต. คัดเลือก นายเชื้อ ฮั่นจินดา ปลัดองค์การบริหารส่วนตำบลหนองปลาหมอ จังหวัดสระบุรี เป็นผู้แทนคณะกรรมการกลางพนักงานส่วนตำบล (ก.อบต.) ในคณะกรรมการมาตรฐาน การบริหารงานบุคคลส่วนท้องถิ่น (ก.ถ.)

 3. หารือการนับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการเลื่อนระดับสูง

 - เห็นชอบให้นับระยะเวลาการดำรงตำแหน่งที่เกี่ยวข้องและเกื้อกูลเพื่อประโยชน์ในการ เลื่อนระดับสูงขึ้น จำนวน 1 ราย คือ นางสาวอัญชลี ทิพวัน

-2-

 4. หารือการขอให้เพิกถอนหรือทุเลาการบังคับตามมติ ก.อบต.จังหวัดตาก และขอกลับเข้ารับราชการ

 - ข้อหารือดังกล่าวมีประเด็นที่ต้องพิจารณาว่า ก.อบต.จังหวัดตาก จะรับเรื่องที่นาย ว. ขอให้พิจารณาทบทวนมติครั้งที่ยกอุทธรณ์ของ นาย ว. ได้ หรือไม่ เห็นว่า หาก ก.อบต.จังหวัดตาก ในฐานะ เป็นคณะกรรมการที่มีอำนาจหน้าที่ในการพิจารณาวินิจฉัยอุทธรณ์คำสั่งลงโทษทางวินัยของพนักงานส่วนตำบล ประสงค์จะนำข้อเท็จจริงที่ปรากฏตามคำร้องของนาย ว. มาประกอบการพิจารณาเพื่อพิจารณาทบทวน เรื่องดังกล่าวก็อาจดำเนินการโดยการเปิดกระบวนการพิจารณาขึ้นใหม่ และหาก ก.อบต.จังหวัดตาก รับพิจารณาทบทวนและมีมติเป็นประการใด ก.อบต.จังหวัดตาก ย่อมต้องรับผิดชอบและผูกผันตามมติดังกล่าว อนึ่ง เมื่อข้อเท็จจริงปรากฏว่าเรื่องที่นาย ว. ขอให้พิจารณาทบทวนนั้น อยู่ในระหว่างการพิจารณาของศาลปกครองสูงสุด ก.อบต.จังหวัดตาก จะใช้ดุลพินิจเพื่อรอผลคำพิพากษาศาลปกครองสูงสุดก่อนก็ได้ เทียบเคียง ตามความเห็นคณะกรรมการวิธีปฏิบัติราชการทางปกครอง เรื่องเสร็จที่ ๑๘๔๔/๒๕๕๙

 5. หารือการดำเนินการทางวินัยพนักงานส่วนตำบล กรณีคณะกรรมการ ป.ป.ช. ชี้มูลความผิดที่ไม่ใช่การกระทำความผิดฐานทุจริตต่อหน้าที่ราชการ ภายหลังจากที่ได้มีการดำเนินการทางวินัยไปแล้ว

 - เมื่อข้อเท็จจริงปรากฏว่า อบต.ศ. ได้มีคำสั่งลงโทษลดขั้นเงินเดือนนาย ช. ๑ ขั้นในเรื่องที่ สตง. ชี้มูลความผิดวินัยอย่างร้ายแรงนาย ช. เมื่อครั้งดำรงตำแหน่งปลัด ทต. ม. แล้วรายงานผลการดำเนินการทางวินัยให้ ก.อบต.จังหวัด พิจารณา ต่อมา ก.อบต.จังหวัด ได้พิจารณารายงานผลการดำเนินการทางวินัยแล้วเห็นว่านาย ช. กระทำผิดวินัยอย่างไม่ร้ายแรงและคำสั่งลงโทษลดขั้นเงินเดือนนาย ช. ๑ ขั้น ถูกต้องเหมาะสมแล้ว จึงถือว่ากระบวนการดำเนินการทางวินัยกับนาย ช. ในเรื่องที่ สตง. ชี้มูลความผิดดังกล่าวเป็นที่สิ้นสุด แม้ต่อมาภายหลัง
ในเรื่องเดียวกันนี้ คณะกรรมการ ป.ป.ช. จะได้มีมติว่าการกระทำของนาย ช. เป็นการกระทำความผิดวินัยอย่างร้ายแรง แต่ก็เป็นการชี้มูลความผิดวินัยฐานอื่นนอกจากฐานทุจริตต่อหน้าที่ราชการซึ่งไม่อยู่ในขอบอำนาจ
ของคณะกรรมการ ป.ป.ช. จึงไม่มีผลผูกพันนายกองค์การบริหารส่วนตำบล ศ. ในการพิจารณาโทษทางวินัยตามฐานความผิดที่คณะกรรมการ ป.ป.ช. มีมติ ดังนั้น นายกองค์การบริหารส่วนตำบล ศ. และ ก.อบต.จังหวัด จึงไม่อาจดำเนินการทางวินัยกับนาย ช. ในเรื่องที่มีการกล่าวหาเดิมและกระบวนการดำเนินการทางวินัย
ได้สิ้นสุดแล้วได้อีก เพราะเป็นการดำเนินการทางวินัยซ้ำในเรื่องเดียวกัน ทั้งนี้ ตามนัยข้อ ๗๖ วรรคสี่ ประกอบ
ข้อ ๘๗ ของมาตรฐานทั่วไปเกี่ยวกับวินัยและการรักษาวินัย และการดำเนินการทางวินัย พ.ศ. ๒๕๕๘ และเทียบเคียงความเห็นคณะกรรมการกฤษฎีกาเรื่องเสร็จที่ ๑๓๒๐/๒๕๖๓ เรื่องเสร็จที่ ๓๔/๒๕๖๓ เรื่องเสร็จที่ ๗8๔/๒๕๖๒ ประกอบหนังสือสำนักงาน ก.พ. ที่ นร ๑๐๑๑/ล ๗๕๑ ลงวันที่ ๒๒ กรกฎาคม ๒๕๕๑ หนังสือสำนักงาน ก.พ. ที่ นร ๐๗๐๙.๑/ล ๙๐ ลงวันที่ ๑๔ กุมภาพันธ์ ๒๕๔๕ หนังสือสำนักงาน ก.อบต. ที่ มท 0809.6/ว 316 ลงวันที่ 12 พฤศจิกายน 2553 และมติ ก.อบต. ในการประชุมครั้งที่ 8/2563 เมื่อวันที่ 29 ตุลาคม 2563

 6. แก้ไขประกาศ ก.อบต. เรื่อง มาตรฐานทั่วไปเกี่ยวกับโครงสร้างส่วนราชการและระดับตำแหน่งขององค์การบริหารส่วนตำบล (ฉบับที่ 2) พ.ศ. 2562

 - มีมติเห็นชอบให้แก้ไขข้อความในข้อ 7 วรรคสาม (4) ของประกาศคณะกรรมการกลางพนักงานส่วนตำบล เรื่อง มาตรฐานทั่วไปเกี่ยวกับโครงสร้างส่วนราชการและระดับตำแหน่งขององค์การบริหารส่วนตำบล (ฉบับที่ 2) พ.ศ. 2562 ลงวันที่ 17 ธันวาคม พ.ศ. 2562 เป็น “(4) งบเพื่อการพัฒนา หมายถึง
องค์การบริหารส่วนตำบลตรารายจ่ายเพื่อการลงทุนตามระเบียบกระทรวงมหาดไทยว่าด้วยวิธีการงบประมาณ

-3-

ขององค์กรปกครองส่วนท้องถิ่น งบประมาณเพื่อการพัฒนาด้านบุคลากร ด้านการพัฒนาคุณภาพชีวิต เด็ก สตรี ผู้สูงอายุ อาหารเสริมนม อาหารกลางวัน งบอุดหนุนเกี่ยวกับกิจการไฟฟ้า ประปา หรือด้านการศึกษา หรืองบเพื่อการพัฒนาอื่นที่ ก.อบต. เห็นชอบ โดยสำนักงาน ก.อบต. แจ้งเป็นหนังสือ ในปีที่ผ่านมามีสัดส่วน ไม่ต่ำกว่าร้อยละ 20 ของงบประมาณรายจ่ายประจำปีและฉบับเพิ่มเติม (ถ้ามี)”

...............................................**..........................**